Rammeaftale 2016 
Sagsfremstilling 
129.                Rammeaftale 2016 - Åbent 
  
  
SAGENS INDHOLD 
Byrådet skal i denne sag tage stilling til Rammeaftalen 2016, som er et fælles regionalt planlægnings- og 
udviklingsværktøj, der skal sikre et samlet overblik over tilbudsviften på det specialiserede socialområde. 
  
Rammeaftalen består af en faglig udviklingsdel (Udviklingsstrategien) og en kapacitets- og økonomistyringsdel 
(Styringsaftalen). Rammeaftalen skal være godkendt i de 19 kommunalbestyrelser i regionen samt i regionsrådet 
senest 15. oktober.  
  
Udviklingsstrategien  
Udviklingsstrategien skal give et overblik over, om der findes tilstrækkelige tilbud på det specialiserede 
socialområde i de midtjyske kommuner og Region Midtjylland. Derfor indeholder Udviklingsstrategien en 
indberetning fra de 19 midtjyske kommuner og Region Midtjylland om det forventede behov for tilbud på det sociale 
område og deres overvejelser om tilbudsviften det kommende år. Indberetningen viser, at der overordnet er 
sammenhæng eller høj grad af sammenhæng mellem kommunernes behov for specialiserede tilbud og det samlede 
udbud af tilbud, der er omfattet.  
  
Udviklingsstrategien 2016 skal indeholde en opfølgning og behandling af Socialstyrelsens centralt udmeldte 
målgrupper ”børn og unge med alvorlig synsnedsættelse” og ”voksne med kompleks erhvervet hjerneskade” fra 
2014. [adresse] har, som resten af de midtjyske kommuner, indsendt oplysninger om målgrupperne og 
indsatser rettet mod disse. Afrapporteringen afventer politisk behandling i [adresse] (KKR), 
hvorefter den bliver en del af Udviklingsstrategien. 
  
Der er desuden mellem de midtjyske kommuner og regionen aftalt to fokus- og udviklingsområder i 2016: 
· Socialpsykiatri  
· Fælles mål, metodeudvikling- og anvendelse. 
  
For så vidt angår Socialpsykiatrien er det en videreførelse af aftalen fra 2015 om fire overordnede tiltag. Der skal i 
2016 arbejdes mere konkret med de fire tiltag, som er: 
· Samarbejdstiltag 
 
Byråd 
22. september 2015 
Sagsnr. 710-2015-
31361 
Dok.nr. 710-2015-
257111 
Sagsbehandler 
DPSRAM 
  
Tidl. politisk behandling 
  
Forventet sagsgang 
SS-U, BS-U, ØK, BY 
Lovgrundlag 
  
· Mestring 
· Tidlig indsats afstemt i forhold til den enkelte 
· Den inkluderende indsats i arbejdsliv og civilsamfund. 
  
Styringsaftalen 
Styringsaftalen lægger rammerne for kapacitets- og prisudviklingen i det kommende år for de tilbud i regionen, som 
er omfattet af Rammeaftalen. Styringsaftalen skal øge bevidstheden om og stillingtagen til de styringsmæssige 
konsekvenser af kommunernes indbyrdes behov for køb og salg af pladser på specialiserede sociale tilbud. Det 
kræver koordinerede rammer for dette køb og salg på tværs af kommunegrænser. 
  
Styringsaftalen 2016 er i alt væsentlighed en videreførelse af Styringsaftalen 2015, dog indeholder udkastet en 
ændring vedrørende over-/underskud, idet en ny bekendtgørelse trådte i kraft 15. januar 2015. 
  
Tidligere skulle over-/underskud indregnes i taksten senest to år efter det år over/underskuddet vedrører. Med den 
nye bekendtgørelse er det muligt at henlægge et overskud op til 5 % i højest fem år med henblik på at modregne 
eventuelle underskud i efterfølgende år. Et underskud op til 5 % kan ikke længere indregnes i taksten, men skal 
findes via effektiviseringer eller tidligere års henlagte overskud.  
  
Styringsaftalen lægger op til en aftale om udvikling i taksterne, som medfører at der i perioden 2016-2018 foretages 
en samlet reduktion af takterne med minimum 3 %.  
  
VURDERING 
Social og Sundhed og Børn og Skole vurderer, at Rammeaftalen for 2016 medvirker til at skabe balance i udbud og 
efterspørgsel efter specialiserede tilbud ud fra hensyn til driftssikkerhed, forsyningssikkerhed og en rationel 
økonomisk planlægning. De to forvaltninger vurderer ligeledes, at samarbejdet om fælles politiske målsætninger på 
det specialiserede socialområde vil blive et godt styringsredskab i de kommende år. 
  
Herudover vurderes det, at metodeudvikling og metodeanvendelse er tæt forbundne, og det giver dermed mulighed 
for at evaluere og vurdere, hvad der virker. Det bør ligeledes bemærkes, at brugen af nye metoder kan give udgifter 
til opkvalificering og kompetenceudvikling af medarbejdere. 
  
Det aftalte fokus på omkostningseffektive løsninger/tilbud og fælles metodeudvikling og anvendelse bidrager til 
bedre styring af økonomien, kvaliteten og fagligheden på det specialiserede socialområde. 
  
Handicaprådet udtrykker i sit høringssvar bekymring for de besparelser (3 % takstreduktion) Rammeaftalen 2016 
lægger op til, da det efter rådets vurdering vil give forringelser på området. Social og Sundhed forstår denne 
bekymring, men Social og Sundhed vil arbejde for, at takstreduktionerne gennemføres med færrest mulige 
konsekvenser for borgerne.   
  
ØKONOMI 
KKR [adresse] beslutning om at reducere taksterne med minimum 3 % i perioden 2016-2018 indgår i 
budgetlægning 2016–2019.  
  
En takstnedsættelse vil samtidig betyde en reduceret salgsindtægt for de pladser, Favrskov Kommune sælger til 
andre kommuner. Ligeledes vil Børn og Skole og Social og Sundhed opnå en besparelse på de pladser, kommunen 
køber hos andre kommuner i regionen eller Region Midtjylland. 
  
Besparelserne ved 1 % takstreduktion er beregnet til i 2016 at udgøre 1,050 mio. kr. i [adresse] og Sundhed, som 
findes gennem effektivisering og nedsættelse af serviceniveauet.  
  
I Børn og Skole udgør besparelserne 188.000 kr., som findes gennem effektivisering og nedskæringer i aktiviteter 
for børnene på [adresse].   
  
INDDRAGELSE 
Rammeaftalen er udarbejdet i tæt samarbejde mellem repræsentanter fra administrationerne i kommunerne og 
Region Midtjylland. 
  
KKR [adresse] har på et møde 11. juni 2015 behandlet udkast til Rammeaftale 2016, og kommunerne er enige om 
at indstille forslaget til godkendelse i byrådene. 
  
Rammeaftalen har været i høring i Handicaprådet. Høringssvaret er vedlagt sagen.  
  
INDSTILLING 
Direktøren for Social og Sundhed og den konstituerede direktør for Børn og Skole indstiller til Byrådet: 
  
1.    At Rammeaftalen 2016 godkendes. 
  
BESLUTNING 
  
Social- og Sundhedsudvalget, 8. september 2015: 
Fraværende: Ingen 
  
Indstilles godkendt. 
  
Børne- og Skoleudvalget, 11. september 2015: 
Fraværende: Johnnie Iversen 
  
Indstilles godkendt. 
  
Økonomiudvalget, 15. september 2015: 
Fraværende: Solveig Lauritsen, Philip Lund 
  
Indstilles godkendt. 
  
Bilag 
  
  
  
  
Byråd, 22. september 2015: 
Fraværende: Eric Brandt, Solveig Lauritsen 
  
Godkendt. 
Rammeaftale 2016 
710-2015-216707 
Handicaprådets høringssvar til Rammeaftale 
2016 
710-2015-206324 
